মনে রাখতে হবে, বাড়িভাড়া যে হারে বাড়ছে সে তুলনায় হোল্ডিং ট্যাক্স বাড়েনি। বাড়িওয়ালার একটি বাণিজ্যিক শিল্পপ্রতিষ্ঠানের মতো ব্যবহার করে আয় করছেন লাখ লাখ টাকা। কিন্তু সরকারের রাজস্ব খাত সে তুলনায় একেবারে কম। এ ছাড়া বাড়িভাড়া বৃদ্ধি সমাজে অন্যায় ও দুর্নীতিকে উৎসাহিত করবে। পারিবারিক শান্তি-শৃঙ্খলা বিঘিœত হওয়ার খেসারত পড়ছে কর্মক্ষমতার ওপর। যার প্রভাব সরাসরি পড়ছে আমাদের জিডিপিতে। বাড়ির মালিকরা কীভাবে ভাড়া বাড়াবেন তার একটা নীতিমালা থাকা উচিত। যেহেতু ঢাকা সিটি করপোরেশন হোল্ডিং ট্যাক্স আদায় করে, তাদেরই উচিত এ ক্ষেত্রে ভূমিকা রাখা এবং প্রতিটি ওয়ার্ডে এবং বাড়ির সুযোগ-সুবিধা অনুযায়ী বর্গফুট হিসেবে ভাড়া নির্ধারণ করে দেওয়া। এতে বাড়িভাড়া নিয়ে নৈরাজ্য যেমন কমবে, অন্যদিকে নাগরিক জীবনও হবে সুন্দর।